open-index/open-wikipedia-markdown huggingface dataset:
Prvi tirski sinod

**Prvi tirski sinod** ili **Tirski sinod** je sinod ili skupština kršćanskih biskupa koji su se 335. okupili u Tiru na poziv rimskog cara Konstantina I kako bi raspravljali o nizu teških optužbi protiv Atanazija, tadašnjeg biskupa i patrijarha Aleksandrije.

Optužbe su nastale u doba kada je kristološka rasprava oko pitanja Trojstva kršćansku Crkvu sve više dijelila na "pravovjernike" i arijance. Atanazije, koji se na Prvom nikejskom saboru istakao kao jedan od najžešćih protivnika arijanaca, godine 328. je izabran za biskupa Aleksandrije. Međutim, u istom gradu je kao svećenik živio i Arije, glavni pobornik arijanstva te imao brojne sljedbenike. Atanazijev je izbor stoga odmah izazvao kontroverzu, s obzirom da je Atanazije izabran u dobi od 28 godina, odnosno bio je mlađi od 30 godina što je bila minimanlna dob za biskupsku čast.

Atanazije je nakon nekog vremena postao predmetom brojnih optužbi - za nemoralno ponašanje, nametanje protuzakonitih poreza, podržavanje pobune protiv cara pa čak i ubistvo suparničkog biskupa te korištenje njegove odrezane ruke za magijske rituale. Te su optužbe dobile na snazi kada je Konstantin, ispočetka indiferentan prema teološkim raspravama unutar Crkve, počeo postepeno zauzimati arijansku stranu u sporu te je od Atanazija tražio da ekskomuniciranog Arija vrati u Crkvu, što je on odbio učiniti.

Godine 334. je Atanazije pozvan na crkveni sinod u Cezareju, na koji se nije odazvao. Sljedeće je godine Konstantin iskoristio putovanje velikog broja kršćanskih biskupa i velikodostojnika na posvećenje novopodignute crkve Svetog groba u Jeruzalemu te sazvao novi sinod u Tiru. Atanaziju je pismom naložio da dođe na sinod, ili će biti priveden silom. Atanazije se nakon toga odazvao na sinod.

Sinod je održan pod predsjedanjem Euzebija iz Cezareje. Na njemu je sudjelovalo 310 biskupa, a od čega 48 iz Egipta. Na njemu je Atanazije osuđen. Prije same osude je Atanazije pobjegao iz Tira i došao u Konstantinopolj kako bi caru osobno izložio cijeli slučaj. Car ga je na kraju oslobodio svih optužbi osim jedne - da je spriječavao dostavu egipatskog žita u novu carsku prijestolnicu. To je bio dovoljan razlog da se Atanazije pošalje u progonstvo u današnji Trier. Tamo je ostao sve do Konstantinove smrti 337.

## Reference
* Socrates Scholasticus & Sozomen, *Historia Ecclesiastica*, Book II: from the Council of Nicea to Constantine's death
* *Westminster Dictionary of Church History*, ed. Jerald C. Brauer (Philadelphia: Westminster Press, 1971)
Dalmacije

:*Ovo je članak o rimskom [[Cezar (titula)|Cezaru]] ili pod-caru (335-337). Za istoimenog njegovog oca i [[rimski cenzor|cenzora]] Flavija Dalmacija, v. [[Flavije Dalmacije|Flavius Dalmatius]]. Za svece sa istim imenom v. [[Sveti Dalmacije (razvrstavanje)]].*

**Flavije Dalmacije** (*Flavius Dalmatius*, ? -337), također poznat i kao **Dalmacije Cezar** (*Dalmatius Caesar*), bio je *[[Cezar (titula)|Cezar]]* ili pod-car Rimskog Carstva od 335. do 337. godine, odnosno član Konstantinove dinastije. Cezarom ga je imenovao njegov polu-stric Konstantin Veliki, odredivši da u novom sistemu tetrarhije vlada područjem Istočnog Balkana - Trakijom, Makedonijom i Ahejom. Nedugo nakon Konstantinove smrti u maju 337. su ga ubili vlastiti vojnici, a potom je Konstancije II ubio njegovog oca Flavija i druge pristaše, te njegove teritorije podijelio sa Konstansom I.

## Izvori
* DiMaio, Michael, "Dalmatius Caesar (335-337 A.D)", in ''DIR''
Huiyuan (budist)

**Huiyuan** (kineski: 慧遠; **Hui-Yuan**, **Hui-Yüan** na mandarinskom te **Fi-Yon** na Gan jeziku, 334–416) bio je kineski budistički učenjak poznat po tome što je osnovao Hram Donglin na planini Lushan u provinciji Jiangxi, kao i po tekstu *Zašto se redovnici ne klanjaju kraljevima* iz 404. 

Bio je rodom iz Shanxija na sjeveru Kine, a u mladosti je proučavao Zhuangzija i Laozija, kao i Konfucija. U dobi od 21 godine ga u provinciji Hebei budistički učenjak i misionar Dao An preobratio na budizam i nagovorio da "napusti porodicu" kako bi se u potpunosti posvetio proučavanju i širenju budizma.  Sa vremenom je postao osnivačem Hrama te razvio učenje koje sadrži koncepte kao što su vinaya (戒律), meditacija (禪法), abhidharma i Prajna ili mudrost. Vodio je i prepisku sa poznatim kučanskim budističkim učenjakom i prevodiocem Kumarajivom. 

Godine 402. je svoje sljedbenike - redovnike i laike - organizirao u novu Mahayana sektu koja je kasnije postala poznata kao Škola budizma čiste zemlje, danas jednu od najpopularnijih budističkih tradicija istočne Azije. Dvije godine kasnije je napisao djelo *Zašto se redovnici ne klanjaju kraljevima* (沙門不敬王者論) u kojoj je nastojao iznijeti argumente za autonomiju budističkog svećenstva u odnosu na svjetovno sudstvo i vlast, ali isto tako i tadašnje vladare uvjeriti kako su budisti, zbog vjerovanja u karmu, njihovi idealni podanici. 

Umro je 416 u provinciji Hubei. Njegovi najpoznatiji učenici su Huiguan (慧觀), Sengji (僧濟) i Faan (法安).

## Izvori

## Izvori
* Ebrey, Patricia Buckley (1999). The Cambridge Illustrated History of China. Cambridge: Cambridge University Press.
* 國語辭典http://140.111.34.46/cgi-bin/dict/GetContent.cgi?Database=dict&DocNum=75563&GraphicWord=yes&QueryString=慧遠
335.

__NOTOC__
Godina **335.** (**[[rimske brojke|CCCXXXV]]**) bila je redovna godina koja počinje u srijedu u julijanskom kalendaru. U svoje vrijeme je bila poznata kao **Godina konzulstva Konstancija i Albina** (ili, rjeđe, **godina 1088. ''[[Ab urbe condita]]***). Oznaka 335. za ovu godinu se koristi od ranog srednjeg vijeka, kada je [[kalendarska era]] [[Anno Domini]] u Evropi postala glavnom metodom označavanja godina.

== Događaji ==
<onlyinclude>
* [[Rimsko Carstvo|Rimski]] car [[Konstantin Veliki|Konstantin I]] započinje izgradnju [[Bazilika Svetoga groba|Bazilike svetog groba]] u [[Jeruzalem]]u (ili [[334]]).
* Po nalogu Konstantina se vodeći [[kršćanstvo|kršćanski]] biskupi u [[Tir (Libanon)|Tiru]] dolaze na [[Prvi tirski sinod]], na kome se odlučuje o optužbama protiv [[Atanazije Aleksandrijski|Atanazija]], biskupa Aleksandrije.
* [[19.9.]] - [[Dalmatius|Dalmacije]], nećak Konstantinovog polubrata [[Flavius Dalmatius|Flavija Dalmacija]], imenovan *Cezarom'', odnosno jednim od budućih prijestonasljednika.
* Samudragupta nasljeđuje Čandraguptu I kao vladar Gupta Carstva.
* Tuoba Hena svrgava Tuoba Yihuaija kao poglavica Tuoba klana na sjeveru Kine.
* Shi Hu premješta prijestolnicu države Kasniji Zhao u Yecheng.
* 7.11. - Atanazije je optužen da je namjerno ometao dostavu egipatskog žita u Konstantinopolj, te uhapšen i protjeran u današnji Trier.


## Rođenja
* Teon Aleksandrijski, posljednji direktor Aleksandrijske biblioteke
* Grigorije Niski, kršćanski biskup i svetac
* Fu Sheng, car države Raniji Qin

## Smrti
* Čandragupta I, prvi vladar Gupta Carstva
* Gospa Xun, priležnica kineskog cara
* 31.12. &ndash; papa Silvestar I

## Reference
Fu Sheng

**Fu Sheng** (苻生) (335–357), osobno ime**Pu Sheng** (蒲生), kurtoazno ime **Changsheng** (長生), formalno **Princ Li od Yuea** (越厲王), bio je car kineske/Di države Raniji Qin. Bio je sin Fu Jiàna, prvog cara i osnivača države. Kineski historijski izvori ga opisuju kao hirovitog i izuzetnog vladara. Nakon samo dvije godine ga je sa prijestolja svrgnuo rođak Fu Jiān (različito ime od oca) te pogubio, a nakon čega je sam postao novim carem.

## Reference
336.

__NOTOC__
Godina **336.** (**[[rimske brojke|CCCXXXVI]]**) bila je prijestupna godina koja počinje u četvrtak u julijanskom kalendaru. U svoje vrijeme je bila poznata kao **Godina konzulstva Nepotijana i Fakunda** (ili, rjeđe, **godina 1089. ''[[Ab urbe condita]]**''). Oznaka 336. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* 18.1. &ndash; Marko nasljeđuje Silvestra I kao 34. papa.
* Vojnički i diplomatski uspjesi rimskog cara Konstantina I rezultiraju povratku većeg dijela prije nekoliko decenija napuštene Dacije pod rimsku vlast.
* U Palmiri se primjenuju prve historijski zabilježene i potvrđene carinske stope.


## Rođenja
* Murong De, osnivač države Južni Yan

## Smrti
* 7.10. &ndash; Papa Marko
* Arije, osnivač arijanstva

## Reference
Marko (papa)

**Marko** je bio trideset četvrti papa, nasljednik Silvestra I., od 18. siječnja 336. do 7. listopada 336.

O njegovom životu se vrlo malo zna. Umro je prirodnom smrću nekoliko mjeseci nakon stupanja na dužnost. Naslijedio ga je Julije I.
Murong De

**Murong De** (慕容德) (336–405), od godine 400. **Murong Beide** (慕容備德), kurtoazno ime **Xuanming** (玄明), formalno **Car Xianwu od (Južnog) Yana** ((南)燕獻武帝), bio je car i osnivač kineske/Xianbei države Južni Yan. Bio je sin osnivača države Raniji Yan Murong Huanga (princa Wenming) te mlađi brat cara Ranijeg Yana Murong Juna (cara Jingzhao) i cara Kasnijeg Yana Murong Chuija (cara Wucheng)a - u objema državama je imao status carskog princa i čin vojskovođe. Nakon što je Murong Chuijev sin Murong Bao izgubio najveći dio teritorije Kasnijeg Yana u sukobu sa Sjevernim Weijem, Murong De je sa trupama pod svojom komandom samoincijativno krenuo na jug i uspostavio državu Južni Yan, koja je teritorijom obuhvaćala moderni Shandong. Njegov neuspjeh da je proširi je značajno pridonio uništenju države od strane dinastije Jin za vladavine njegovog nećaka i nasljednika Murong Chaoa.

## Reference

* *[[Knjiga Jina]]*, vol. 127.
* *[[Zapisi Proljeća i jeseni Šesnaest kraljevstava]]*, vol. 13.
* *[[Zizhi Tongjian]]*, vols. 101, 102, 105, 106, 107, 108, 109, 110, 111, 112, 113, 114.
Behgjet Pacolli

**Behgjet Isa Pacolli** (fonetski: Behđet Pacoli, 30. august 1951 -) je kosovski poslovni čovjek i političar, koji je početkom 2011. nakratko služio kao predsjednik Republike Kosovo. Iste je godine Ustavni sud Kosova njegov izbor proglasio neustavnim.

Prije ulaska u kosovsku politiku 2006. je bio predsjednik i generalni direktor Mabetex Grupe, švicarske graditeljske kompanije, koja je, između ostalog, vlasnik kosovskog tabloida *[[Lajm]]*, a poznat je i kao sponzor brojnih sportskih klubova na Kosovu. Pacolli je također bio predsjednik političke stranke Alijansa za novo Kosovo. Vjeruje se da je najbogatiji Albanac na svijetu.

## Reference

## Vanjske veze

* Službeni website
* Osobni website
* Behdjet Pacolli na stranici Alijanse za novo Kosovo
* Behgjet Pacolli na stranici Skupštine Kosova
Carpe diem

***Carpe diem*** je latinski izraz koji doslovno znači "uberi dan", danas poznata kao popularni aforizam. Prvi put je iskorištena u popularnoj Horacijevoj pjesmi gdje se pojavljuje kao dio šire fraze *carpe diem quam minimum credula postero* (grubo prevedeno: "zgrabi dan sa što manje vjere u budućnost"). U prenesenom značenju predstavlja stav prema kome je budućnost neizvjesna i dugoročno planiranje besmisleno, odnosno da čovjek treba hrabro koristiti prilike i užitke koji mu se pružaju u datom trenutku.

## Povezano
* Tempus fugit
* Memento mori

## Vanjske veze



U Wikimedijinom spremniku nalazi se još materijala vezanih uz temu:
******


* Carpe Diem International Education Website
* Carpe Diem Foundation Website
* Carpe Diem Artist Community 
* Carpe Diem Website Design Agency
Ulična molitva

***Ulična molitva*** prvi je studijski album splitske heavy metal skupine Osmi putnik, kojeg 1986. godine objavljuje diskografska kuća Jugoton.

Materijal je sniman tijekom mjeseca travnja i svibnja u studiju Nenada Vilovića.

## Popis pjesama
Sve pjesme je (osim 9.) napisao je Zlatan Stipišić Gibboni, dok aranžmane potpisuju sami.

### A strana
# "Lutko moja, takav sam ti ja" (3:15)
# "Ulična molitva" (2:45)
# "Sjaj" (4:00)
# "Otmi me od sna" (3:15)
# "Ne mogu sam" (4:15)

### B strana
# "Bolja vremena" (3:35)
# "Labude, reci mi" (2:30)
# "Kasno je za sve" (3:20)
# "Jovana" (3:55)
# "Maleficium Taciturnitatus" (4:20)

## Izvođači
* Zlatan Stipišić - Vokal
* Nenad Mitrović - Gitare
* Bojan Antolić - Gitare
* Davor Gradinski - Bas gitara
* Miro Marunica - Bubnjevi

## Vanjske veze
* Službene stranice Osmog putnika  - Recenzija albuma
Glasno, glasnije

***Glasno, glasnije*** drugi je studijski album splitske heavy metal skupine Osmi putnik, kojeg 1987. godine objavljuje diskografska kuća PGP-RTB.

Materijal je sniman u studiju Vilović u Splitu, dok su glasovi od 20. do 26. travnja 1987. godine snimani i miksani u studiju V PGP RTB-a u Beogradu. Glazbu i tekstove potpisuje Zlatan Stipišić Đibo, osim skladbe "Da mi je biti morski pas" za koju je glazbu napisao Mirko Krstičevič, a tekst Momčilo Popadić. Aranžmane su potpisali Mirko Krstičević i Osmi Putnik, dok je producent bio Krstičević. U skladbi "Glasno, glasnije" gostuju nogometaši NK Hajduka iz Splita, a to su Zoran Vulić, Ive Jerolimov, Mladen Pralija i Stjepan Andrijašević.

## Popis pjesama
# "Glasno,glasnije" (2:42)
# "Ne ljubi me" (3:10)
# "Čopor ide u raj" (4:20)
# "Kriva" (3:14)
# "Krive staze sam gazio" (3:54)
# "Da mi je biti morski pas" (3:00)
# "Žigolo" (3:03)
# "I polako bolujem" (3:42)
# "Šta je tebi" (3:32)
# "Srce od kamena" (2:42)

## Izvođači
* Zlatan Stipišić - Vokal
* Alen Koljanin - Gitare
* Bojan Antolić - Gitare
* Davor Gradinski - Bas gitara
* Miro Marunica - Bubnjevi

### Produkcija
* Producent - Mirko Krstičević
* Aranžmani - Mirko Krstičević i Osmi Putnik
* Snimanje - studio Vilović, Split
* Snimatelj - Mirko Krstičević
* Snimanje glasova i miksanje - Studio V PGP RTB, Beograd (20. - 26. travnja 1987.)
* Snimatelj: Miki Todorović

## Vanjske veze
* Službene stranice Osmog putnika  - Recenzija albuma
Drage sestre moje... nije isto bubanj i harmonika

***Drage sestre moje... nije isto bubanj i harmonika*** treći je studijski album splitske heavy metal skupine Osmi putnik, kojeg 1988. godine objavljuje diskografska kuća PGP-RTB.

Album je sniman tijekom mjeseca travnja u studio 5 PGP RTB-a. Producent je kao i na prethodnom album Mirko Krstičević, koji zajedno sa Osmim putnikom potpisuje i aranžmane. Tekstove i glazbu napisao je Zlatan Stipišić osim skladbe "Riječ za kraj", koju potpisuje zajedno s Krstičevićem.

## Popis pjesama
### A strana
# "Mi smo majstori" (3:25)
# "Proći će sve" (4:18)
# "Rock'N'Roll se kući vratio" (3:44)
# "Samo za tvoju ljubav" (5:50)

### B strana
# "Šta bi radila da nema radija" (3:25)
# "Usne slane kao Jadran plav" (5:26)
# "Što je meni, pjesmo moja, ostalo" (5:26)
# "Riječ za kraj" (3:24)
#* Glazba - Mirko Krstičević
# "Mješano meso" (4:05)

## Izvođači
* Zlatan Stipišić - Vokal
* Bojan Antolič - Gitare
* Alen Koljanin - Gitare
* Davor Gradinski - Bas gitara
* Mirjan Jovanović - Bubnjevi

**Glazbeni gosti:**
* Aljoša Draganić - Klavijature
* Snežana Mišković - Prateći vokali

### Produkcija
* Producent - Mirko Krstičević
* Aranžmani - Mirko Krstičević i Osmi Putnik
* Ton majstor - Miki Todorović
* Snimatelj - Dušan Petrović
* Snimanje - Studio 5 PGP RTB-a
* Fotografija - Zorica Bajin-Đukanović

## Vanjske veze
* Službene stranice Osmog putnika  - Recenzija albuma
Judi, zviri i beštimje

***Judi, zviri i beštimje*** je studijski album hrvatskog pjevača Zlatana Stipišića Gibonnija izdan 1999. od strane producentske kuće Dallas Records.

## Popis pjesama
# Činim pravu stvar
# Miss Croatia
# Projdi vilo
# Judi, zviri i beštimje
# Divji cvit
# Nije tajna
# I ja ću budan sanjati
# Šuti, umukni
# Ne znam plesat
# Posoljeni zrak i razlivena tinta
# Projdi vilo
Mirakul (Gibonni)

***Mirakul*** je studijski album hrvatskog pjevača Zlatana Stipišića Gibonnija izdan 2001. godine od strane producentske kuće Dallas Records.

Album je dobio Porina 2002. godine za najbolji album godine.

## Popis pjesama
# Oprosti
# Libar
# Ne odustajem
# Tajna vještina
# Mirakul intro
# Mirakul
# Za ljubav izgorit
# Ono nešto
# Kao časna riječ
# Svi moji punti kad se zbroje
# Kad mi nebo bude dom
# Libar od mojega duga
# Oprosti 

## Reference
Unca fibre (vodič za brodolomce i anđele čuvare)

***Unca fibre (vodič za brodolomce i anđele čuvare)*** je Gibonnijev album objavljen 18. svibnja 2006. godine.

Gibonni je za album osvojio 8 Porina.

## Popis pjesama
# Anđeo u tebi (feat. Goran Bare & Maya Azucena)
# Vrime da se pomirim sa svitom (Electric)
# Kad sam nasamo s njom
# Zavezanih očiju (evo me doma) (feat. Mladen Badovinac)
# Šta će meni moja dica reć (Comfort verzija)
# Hodaj
# Mi svijetlimo
# Tija bi te zaboravit (feat. Goran Bregović)
# Sebi dovoljna
# Oslobodi me (ako znaš o čemu govorim)
# Vrime da se pomirim sa svitom (Acoustic)
# Šta ce meni moja dica reć (Bistra verzija)
# ....
# Sebi dovoljna (bonus track mixed by Coco Mosquito)

## Poveznice
* Zlatan Stipišić - Gibonni

## Vanjske veze
* DOP Music - Recenzija albuma 
* T-Mobile - Download
Toleranca

**Toleranca** je Gibonnijev album objavljen 1. ožujka 2010.

## Popis pjesama

## Poveznice
* Zlatan Stipišić - Gibonni

## Vanjske veze
Džinovski

**Džinovski** je prvi studijski album zagrebačkog punk rock sastava Hladno pivo, kojeg 1993. godine objavljuje diskografska kuća Croatia Records.

Materijal za album sniman je u studenom 1992. godine u studiju Denyken. Album je dobio ime po Tedyevoj uzrečici koja je u to vrijeme bila: "Jedeš mi džinovskog".

1994. godine na dodijeli prestižne diskografske nagrade **[[porin (nagrada)|Porin]]**, album je dobio Porina u kategoriji najbolji album alternativnog rocka. 

## Popis pjesama
# "Pjevajte nešto ljubavno" (2.10)
# "Marija" (1.21)
# "Princeza" (1.17)
# "A što dalje" (2.18)
# "Marihuana" (1.32)
# "Buba švabe" (1.54)
# "Sarma" (3.11)
# "Fur Immer Punk" (2.32)
# "Dobro veče" (2.40)
# "Narcisoidni psi" (1.51)
# "Marginalci" (1.32)
# "Zakaj se tak oblačiš" (2.06)
# "Heroin" (1.28)
# "Trening za umiranje" (3.15)
# "Čelične zavjese" (1.30)
# "Odjava programa" (2.22)
# "Buntovnik" (2.15)
# "Neimals" (1.34)
# "Outro" (1.58)

## Izvori

## Vanjske veze
* Croatia Records
Plácido Domingo

**José Plácido Domingo Embil** (Madrid, 21. 1. 1941.) je španjolski operni tenor.

Jedan je od najpoznatijih tenora i najmarljivijih glazbenika svog vremena. Poznat je po svom jedinstvenom, dramatičnom glasu s rasponom od više od četiri pune oktave. Sa 130 opernih uloga u svom repertoaru, Domingo je pjevao u više uloga nego ijedan drugi tenor u povijesti. Također je slavan zbog svog prirodnog talenta za glumu, te svoje široko glazbeno znanje. 

Pored pjevanja, još je i dirigent, te služi kao glavni urednik Washingtonske narodne opere i Los Angeleske opere.

Od 2007. promenio je repertoar i počeo da peva uloge pisane za baritone.
José Carreras

**Josep Carreras i Coll** (Barcelona, 5. 12. 1946.) je španjolski tenor iz Katalonije.

Izvan Španjolske poznat je pod svojim španjolskim imenom *José Carreras*.

## Biografija
Carrerasov otac, *Josep Carreras Soler*, nakon građanskog rata u Španjolskoj svoj poziv kao učitelj nije smio više raditi. Obitelj je emigrirala 1951. u Argentinu u nadi za boljim životu. Otac je postao prometni policajac a njegova majka *Antonia Coll Saigi* je otvorila frizerski salon.

Carreras je studirao Kemiju, a 1963 je počeo pohađati studij pjevanja kod Jaime Francisco Puig i na Konservatoriju Barceloni. Godine 1970 je prvi put nastupio na Gran Teatre del Liceu operi svojeg grada u Verdijevom *[[Nabucco]]*.

## Socijalni rad
1987, na vrhuncu svoje karijere Carreras je obolio od akutne limfatske leukemije. Unatoč lošoj prognozi, nakon jedne godine intezivnog liječenja i transplantacije, uspjeo je pobijediti bolest i nastaviti s karijerom.

Iz zahvalnosti za tu medicinsku pomoć, 1988. je osnovao *Fundación Internacional José Carreras para la lucha contra la leucemia* s glavnim sjedištem u Barceloni.

## Vanjske veze

* Stranica Joseph Carreras 
* José Carreras kod ''Sony Classical'' 
* José Carreras kod ''Decca Music Group'' 
* Fansite (engl.)
Bijele strijele

**Bijele Strijele** su zagrebački vokalno instrumentalni sastav, osnovan 1961. godine.

Sastav se uz rock and roll veže za dosta toga prvog: prva ploča, prvi festival, te prve beat(les) snimke. 1962. godine odlaze u Jugotonov studio u Dubravi, te u naredne dvije godine snimaju šest samostalnih izdanja, tri EP-a i tri singla (treći su snimili zajedno sa sastavom 4M)

## Povijest sastava
### Počeci
U početku su jednostavno prepjevavali uspješnice tada vrlo popularnih britanskih pop idola, Cliffa Richarda, The Shadowsa i The Beatlesa, a tek kasnije su došli do faze skladanja vlastitih pjesama.

Bili su prvi sastav u bivšoj Jugoslaviji koji ima vlastite pjesme, i koje publike traži. EP ploča koju su snimili 1963. za zagrebački Jugoton sa pjesmama: *Svi trče oko Sue* (Run around Sue), *Rastanak* (Sealed with Kiss), *Strijele* (The Wanderer), bio je prvi pravi *[[beat]]* nosač zvuka u bivšoj državi.

### Stil
Stil sastava je bio mješavina tada vrlo popularnih glazbenih novotarija: beata sa ranim rock'n'rollom i twistom, to je bio nepatvoreni zvuk električnih gitara sa odličnim mladalačkim vokalima.

### Postava
Postava sastava je bila pomalo neuobičajena, dvije gitare, tri pjevača, bas, bubnjar i klavir. Sastav je počeo nastupati u sastavu; Vladimir Rubčić - Rubac, Ranko Bačić - Rana i Milan Gelb - Miki (pjevači), Mario Škrinjarić - Braco (bubnjevi), Ivica Banfić - Banfa (bas gitara), Zlatko Tretinjak - Treta (ritam gitara), Zlatko Sović - Sova (solo gitara), Davor Susić (klavir), tokom vremena kroz grupu su prodefilirali još Ivica Balić - Braco (pjevač, klavir), Predrag Drezga - Dodo (bubnjevi), Željko Ilić (bas gitara) i Ignac Pavković (gitara).

Bijele strijele raspale su se 1966. godine jer se nisu mogle prilagoditi promjenama koje su se desile pojavom "čupavih" sastava i novim glazbenim trendovima.

## Diskografija
* Svi trče oko sue (Run around Sue), Rastanak (Sealed with Kiss), Strijele (Wanderer) EP Jugoton (1963.) 
* Platno, boje, kist i twist, Ti si moje proljeće (sa vokalnom grupom 4M) , Jugoton (1963.) 
* Divan krajolik (Wonderful land), Ne trči (Walk, don't run), Jugoton (1963.) 
* Prilika za ljubav (Take a Chance on Love), Madison, Doviđenja (So long baby), Lađica (Lodka) EP Jugoton (1963.) 
* Mrzim taj dan (Unchain my Heart), Ritam i želje, Jugoton (1963.)
* Izvorne snimke (CD) Croatia Records (1994.)

## Izvori
The Best Off...

***The Best Off...*** prvi je studijski album riječke rock skupine Laufer, kojeg 1994. godine objavljuje diskografska kuća Corona Records.

Ostvarena suradnja s glazbenim producentom i snimateljem Janezom Križajem nastavljena je u studiju 'Tivoli' (Ljubljana), sa radom na prvom albumu *The Best Off...*. Album izlazi pod etiketom slovenske diskografske kuće Corona Records i na njemu sudjeluje novi gitarista Vlado Simčić Vava (kasnije član sastava Mone, Blagdan Banda i Ri Rock Banda), čime je formirana najpoznatija postava Laufera. Albumu sadrži njihove tadašnje velike uspješnice "Moja voda", "Svijet za nas", "Lopov Jack" i druge, a skladba "Moja voda" dobiva nagradu Radija Velike Gorice za hit godine.

Dodatni medijski uspjeh sastav Laufer ostvaruju prvim mjestima na HRT-voj emisiji Hit depo, spotovima "Moja voda", "Lopov Jack" i "Svijet za nas", od kojih su zadnja dva napravljena u suradnji sa Matejom Klarić.

## Popis pjesama
# "Svijet za nas" (4:33)
# "Ljubav kao heroin" (3:25)
# "Funkomatic" (4:42)
# "Dio tebe" (5:05)
# "Lopov Jack" (4:18)
# "Sve je laž" (3:40)
# "Znam, znam, znam" (2:54)
# "Moja voda" (4:17)
#* Snimatelj - Dragan Lukić
# "Jedini što zna (4:17)
# "Između neba i mora" (4:08)
# "Wild Thing" (3:37)
#* Autor - Chip Taylor

## Izvođači
* Damir Urban - Prvi vokal
* Veselito Mudrinić - Gitara
* Vlado Simčič - Gitara
* Ljubo Silič - Bas gitara
* Vedran Križan - Klavijature
* Alen Tibljaš - Bubnjevi
* Mario Marolt - Saksofon
* Mia Žnidarič - Vokal
* Zbor - Katice

### Produkcija
* Producent - Janez Križaj
* Autori - Alen Tibljaš (skladbe: 1 do 3, 5 do 10), Damir Urban (skladbe: 1 do 10), Ljubo Silič (skladbe: 1 do 3, 5 do 10), Veselito Mudrinić (skladbe: 5 do 8), Vlado Simčič (skladbe: 1 do 4, 9, 10)
* Dizajn - Edwin
* Fotografija - Željko Jerneić
* Snimatelj - Laufer (skladbe: 4, 9 do 11), Predrag Trpkov (skladbe: 4, 9 do 11)

## Izvori

## Vanjske veze
* Discogs - Recenzija albuma
Pustinje (album)

***Pustinje*** je drugi studijski album riječke rock skupine Laufer, kojeg 1994. godine objavljuje diskografska kuća Croatia Records.

Materijal za album je pripreman i sniman na otoku Krku, a remiks je napravljen u studiju "RSL Luca" u Novom mestu, Slovenija, dok je montaža i obrada čitavog materijala odrađena u studiju "Metro" u Ljubljani. Produkciju su radili zajedno s Janezom Križajem, a album je odlično prošao kod publike i glazbenih kritičara.

## O albumu
Članovi Laufera u postavi Damir Urban (prvi vokal), Vlado Simčić (gitara), Ljubo Silić (bas gitara) i Alen Tibljaš (bubnjevi), u mjesecu rujnu odlaze na otok Krk kako bi pripremili i snimili materijal za novi studijski album. Samo snimanje materijala trajalo je vrlo kratko i gotovo sve skladbe snimljene su iz *prve ruke* uz rijetke producentske zahvate i nadosnimavanja u ljetnom predahu između dvije turneje. Skladbe se bave temama svakodnevnice iz tog vremena poput konfuzije odrastanja ("…hej tata, oprosti mi što izgledam kao pas…"), nesanice, neuroze, bijesa, destruktivnog PTSP-a u glavama dojučerašnjih prijatelja iz ulice, potrage za duhovnošću u duhovnim i materijalnim pustinjama sivih gradova ("… poljubi mi oči su nam kao pustinje, gdje bez ijedne riječi sve razumijem…"), umora na licima iscrpljenih prolaznika od loših vijesti, besparice i beznađa, te pogrešnim ljubavnim vezama ("…nikad neće saznati o čemu pričam.."), i rezultiraju s prepoznatljivim bombastičnim, organskim zvukom. Ipak skladbe sadrže i dozu optimizma jer album *Pustinje* je ustvari jedna skladba podijeljena u više različitih cjelina.

Nakon što je album objavljen, Lauferi 1995. godine dobivaju diskografsku nagradu **[[Porin (nagrada)|Porin]]** za najbolji alternativni rock album godine. Sviraju na brojnim koncertima i zauzimaju #1 na svim top ljestvicama.

## Popis pjesama
# "Falš" (0:24)
# "Hej tata" (2:25)
# "Vampir" (4:08)
# "Govorim u snu" (4:24)
# "Viđđđeno" (4:20)
# "Matematička" (3:22)
# "Mišolovka" (3:51)
# "Umorni kompas" (6:07)
# "Balerina" (3:55)
# "Mjesečev rog" (7:20)
# "Pustinje" (5:53)

## Izvođači
* Damir Urban - Prvi vokal
* Vlado Simčić - Gitara
* Ljubo Silić - Bas gitara
* Vedran Križan - Klavijature
* Alen Tibljaš - Bubnjevi
* Edi Kraljić - Prateći vokali

### Produkcija
* Producent - Janez Križaj, Laufer
* Izvršni producent - Tomislav Šunjić
* Autori - Damir Urban (skladba: 11), Laufer (skladbe: 1 do 10), Vlado Simčić (skladba: 11) 
* Snimatelj - Mr Tambourine Man
* Dizajn - Božesačuvaj
* Fotografija - Nino Šolić

## Izvori

## Vanjske veze
* Rirock - Recenzija albuma
Epitaf (album)

***Epitaf*** je kompilacijski album riječke rock skupine Laufer, kojeg 2004. godine objavljuje diskografska kuća Croatia Records.

Kompilacija sadrži osamnaest skladbi koje pokrivaju njihovu čitavu glazbenu karijeru. Album je pripremio 
Vlado Simčić Vava, gitarista Laufera.

## O albumu
Nakon gotovo desetogodišnje glazbene pauze, riječka skupina Laufer održala je dva povratnička koncerta od kojih je posljednji održan na festivalu 'Fiju Briju'. Njihov povratak na scenu popraćen je objavljivanjem kompilacije *Epitaf*, na kojoj se nalaze njihove najizvođenije skladbe. *Epitaf* je ujedno i zadnji album Laufera na što upućuje i njegovo ime.

## Popis pjesama
# "Svijet za nas"
# "Viđđđeno"
# "Između neba i mora"
# "Govorim u snu"
# "Moja voda"
# "Strašila"
# "Lopov Jack"
# "Ljubav kao heroin"
# "Vampir"
# "Mjesečev rog"
# "Možda"
# "Dio tebe"
# "Bio sam kiša"
# "Umorni kompas"
# "Jedino što zna"
# "Funkomatic"
# "Hej tata"
# "Pustinje"

## Izvori

## Vanjske veze
* Diskografija.com - Recenzija albuma
Zoran Žmirić

**Zoran Žmirić** (Rijeka, 10. 3. 1969) hrvatski je kolumnist, muzičar i književnik, član Hrvatskog društva pisaca. Neko vrijeme je bio član rock-grupe *[[Laufer]]*.

## Bibliografija
* Kazalište sjena (Adamić, Rijeka 2002.)
* Tvar koja nedostaje - kompilacija više autora (Istrakon, 2002.)
* Vrijeme koje nam je pojeo Pac-Man (Meandar, 2005.)
* Blockbuster (VBZ, 2009.)

## Diskografija
* Laufer: The Best of 237 - kompilacija LP (Subotićka gitarijada, 1988.)
* Grad: Planet majmuna CD (Dallas Records, 1999.)
* Laufer: Riječki novi val - Antologija CD (Dallas Records, 2008.)
* Grč: Još ima krvi CD (Dallas Records, 2008.)

## Fotografija
Kao fotograf autor je naslovnice albuma i knjiga:
* Grad: Live in Palach (Dallas Records, 2006.)
* Vava: Soundtrack (Dallas Records, 2008.)
* Fit: Live in Stereo (Dallas Records, 2008.)
* Grad: Ne (Dallas Records, 2010.)
* Antonio Županović - Kušnje (KUD Baklje INA Rijeka 2006.)
* Velid Đekić - 91. decibel (VBZ, 2009.)
Damir Urban

**Damir Urban** (Rijeka, 19. rujna 1968.) je hrvatski pjevač, tekstopisac i gitarist, a 2004. godine izabran je za člana Vijeća za nove medijske kulture Ministarstva kulture.

## Biografija
Svoj prvi javni nastup imao je na riječkoj rock sceni kao šesnaestogodišnjak sa sastavom "La bellona" koju je osnovao 1984. godine. U sastavu je svirao bas gitaru te pisao tekstove i glazbu. Tijekom 1986. godine nastaje sastav Laufer u kojoj je autor tekstova, suautor glazbe i vodeći vokal. Prvi album Laufera "*The best of...*", s hitovima "Budi moja voda", "Svijet za nas", "Lopov Jack" i drugi, izlazi 1993. godine u izdanju slovenske diskografske kuće "Corona records". Pjesma "Budi moja voda" dobija nagradu Radija Velike Gorice za Hit godine. U sljedeće dvije godine izlaze dva albuma, "Pustinje" (1994.) i "EP" (1995.) u izdanju kuće "Croatia Records". Zbog autorskih nesuglasica grupa Laufer ubrzo prestaje s radom.

Godine 1996. izdaje prvi samostalni album, "Otrovna kiša" u izdanju Izabela Recordsa koji je snimio uz pomoć prijatelja okupljenih pod imenom "4". Album, na kojem se nalaze hitovi "Astronaut", "Nebo" i "Robot", nominovan je za nagradu Porin i to u tri kategorije: za najbolji video broj ("Nebo"), za najbolju produkciju, te najbolju snimku albuma. Dvije godine kasnije, u izdanju Croatia Recordsa, izlazi drugi album, "Žena dijete", za kojeg dobija Porina za najbolji rock album i najbolji album alternativne glazbe. Međutim, nagradu za najbolji album alternativne glazbe je odbio primiti smatrajući da album "Žena dijete" pripada rock žanru te da je nominacijom u kategoriji alternativnog rocka oštetio one koji to zaista jesu. Pored Porina, album je osvojio i nekoliko "Crnih mačaka" te od strane glazbenih kritičara proglašen jednim od deset najboljih albuma desetljeća. U listopadu i studenom 2004. godine u studiju G.I.S. u Rijeci snima svoj treći album, "Retro", kojeg izdaje diskografska kuća "Croatia Records". U snimanju su mu i ovaj put pomogli prijatelji pod imenom "4": Marko Bradaschia (bubnjevi), Sandi Bratonja (bas), Saša Markovski (klavijature) i Tonči Radić (gitara).

## Nagrade
Višestruki je dobitnik nagrade Porin: u kategoriji najbolje vokalne suradnje za pjesmu "S dlana Boga pala si" koju izvodi s riječkim sastavom "En Face" 1996. i u kategorijama album godine, najbolji album alternativne rock glazbe i produkcija godine za album "Žena dijete". Isti album nagrađen je sa šest rock nagrada Crni mačak. Dobitnik je i Nagrade grada Rijeke 1999. godine te nagrade medija za najbolji rock vokal.

## Diskografija
* The best of... (Corona records, 1993.)
* Pustinje (Croatia Records, 1994.)
* EP (Croatia Records, 1995.)
* Otrovna kiša - Damir Urban & 4 (Izabela Records, 1996.)
* Žena dijete - Damir Urban (Croatia Records, 1998.)
* Retro - Damir Urban & 4 (Croatia Records, 2004.)
* Razni izvođači - Runjičeve večeri - Ča je život vengo fantažija (Croatia records, 2006.)
* Hello - Urban & 4 (Croatia Records, 2009.)
* Kundera - Urban & 4 (Aquarius Records, 2012.)
* Mamut - Urban & 4 (Aquarius Records,  2014)

## Reference
Laufer (razvrstavanje)

**Laufer** može označavati:
* *[[Laufer]]*, riječki rock bend;
* lovac (šah), figura u šahu;
* Berthold Laufer (1874 - 1934), njemačko-američki antropolog
Pat Smear

**Pat Smear** (pravo ime **Georg Ruthenberg**), (, 5. kolovoza 1959.) je američki glazbenik i gitarist žanra alternativni rock. 

Bio je član više rock sastava od kojih su najpoznatiji The Germs, Nirvana i Foo Fighters. Rođen je u Los Angelesu gdje je kao tinejdžer 1972. upoznao Darbyja Crasha i zajedno s njim osnovao punk rock sastav The Germs kojeg su još činili Lorna Doom (bas) i Dottie Danger (bubnjevi). Prvi album Germsa izdan je 1979. i naslovljen kao *(GI)*. Sastav se raspao 1980. nakon samoubojstva Darbyja Crasha.

Smear je nakon Germsa kratko svirao u punk sastavu The Adolescents. Nakon suradnje s Ninom Hagen, započeo je samostalnu karijeru i izdao dva albuma: *So You Fell In Love With A Musician* i *Ruthensmear*. Primio je i ponudu Red Hot Chili Peppersa da zamijeni gitaristu Johna Frusciantea (koji je tada napustio RHCP), no Smear je ponudu odbio jer mu se nije sviđao funk kojeg su RHCP svirali.
1993. je nakon poznanstva s Courtney Love, udovicom Kurta Cobaina iz Nirvane, dobio ponudu da svira u Nirvani. Smear je ponudu prihvatio i postao Nirvanin član sve do Cobainova samoubojstva 1994.
Smear se nakon Nirvane pridružio Foo Fightersima čiji je osnivač, Dave Grohl, također bio član Nirvane. No Smear je na dodjeli MTV Video Music Awards-a javno obznanio da napušta Foo Fighters.
Nakon odlaska iz FF-a, Smear se prestao pojavljivati u javnosti i počeo je producirati albume nekih manje poznatih sastava.

2007. se ponovo pridružio Foo Fightersima, ali samo kao prateći član na turnejama.

## Diskografija
### Samostalno
* *Ruthensmear* (1988.)
* *So You Fell In Love With A Musician* (1992.)
Krist Novoselic

**Krist Anthony Novoselic** (rođen u Comptonu, SAD, 16. 5. 1965.) je američki glazbenik, najpoznatiji je kao basist grunge sastava Nirvana.

Novoselic je rođen u Kaliforniji kao sin Kriste i Marije Novoselić, imigranata iz Hrvatske. Pohođao je gimnaziju u Zadru, 1980. Zajedno s Kurt Cobainom je osnivač sastava Nirvana, koji je izvršio veliki utjecaj na rock glazbu 90-tih godina 20. stoljeća. Nakon tragične smrti Cobaina i raspada Nirvane Novoselic je povremeno nastupao i s drugim sastavima. Trenutno se bavi politikom u SAD-u, uglavnom nastojeći provesti reforme izbornog sistema u državi Washington. Godine 2008. je na predsjedničkim izborima podržavao republikanskog kandidata Rona Paula.
Vanna

**Ivana Vrdoljak - Vanna** (rođena Ranilović), (Koprivnica, 1. rujna 1970.), hrvatska pop pjevačica

## Diskografija

### Electro team

* **1992.** "Electro Team"
* **1994.** "Second to none"
* **1995.** "Ja ti priznajem" - *promo CD*
* **1996.** "Anno Domini 1996."

### Solo albumi

* **1997.** "I to sam ja"
* **1998.** "Ispod istog neba"
* **1999.** "Vanna remixes" - *promo CD*
* **2000.** "24 sata"
* **2001.** "Vanna u Lisinskom"
* **2003.** "Hrabra kao prije"
* **2005.** "Vanna s prijateljima u Lisinskom"
* **2007.** "Ledeno doba"

## Vanjske veze

* Vanna Official Website 
* Vannin norveški fansite
The Bastardz

**The Bastardz** zagrebački je funk sastav osnovan 1990. godine.

Godine 1995. objavljuju svoj prvi diskografski uradak mini LP pod nazivom *[[Your Love]]*, skladba "Tvoja Ljubav" ubrzo je osvojila prva mjesta na svim hrvatskim top ljestvicama. Sastav osim u Hrvatskoj također djeluje i u Nizozemskoj, gdje su dosta prisutni i aktivni. Dobitnici su nekoliko diskografskih nagrada Porin.

## Povijest sastava
Sastav je osnovan 1990. godine, a originalnu postavu činili su Zoran Jager (električna gitara), Zvonimir Bučević (bas gitara), Goran Markić (bubnjevi), Alan Bjelinski (klavijature) i Miha Hawlina (tenor saksofon). U tom sastavu nastupaju po lokalnim zagrebačkim klubovima te nastupaju kao *"kućni sastav"* u televizijskoj emisiji Top-Cup. Uz svoje originalne skladbe, snimaju i poznate strane hitove u funk stilu. Sastav 1991. godine prestaje raditi, da bi se ponovo okupio u ljeto 1995. godine. Sastav su tada činili Helena Bastić (vokal) Zvonimir Bučević - Buč (bas gitara), Zoran Jager (gitara), Kruno Levačić (bubnjevi) i Gojko Tomljanović (klavijature). Iste godine sastav objavljuje mini LP pod nazivom *[[Your love]]* s vlastitim materijalom, od kojeg se najviše izdvaja pjesma "Tvoja ljubav". Pjesma je postala veliki radijski i TV hit te je ubrzo osvojila prva mjesta na hrvatskim top ljestvicama. Godine 1996. osvajaju diskografsku nagradu Porin u kategoriji debitant godine. Nakon toga, stjecajem raznih okolnosti sastav prestaje djelovati u toj postavi.

Nakon 1996. godine glavnu okosnicu sastava čine Lady Miss Helena (Helena Bastić) i gitarist i skladatelj Jex (Zoran Jaeger), dok uz njih u sastavu izmjenjuju ponajbolji hrvatski i strani glazbenici. Objavili su više studijskih albuma te osvojili tri diskografske nagrade Porin (debitanti godine, 1996., najbolja instrumentalna izvedba i najbolji album urbane klupske glazbe). Objavljivanjem svog prvog albuma hrvatskoj glazbenoj sceni predstavili su novi zvuk, što je rezultiralo poticanjem ideje o osnivanju specijalizirane diskografske kuće Aquarius Records. Također su imali veliki doprinos na pokretanju ideje festivala 'Lagano, lagano'.

Imaju česte nastupe na raznim jazz festivalima i koncertima u zemlji i inozemstvu. Do danas su realizirali desetak Top 10 uspješnica, isto toliko video brojeva, nekoliko studijskih albuma, jednu kompilaciju i jedan uživo album. Osim u sastavu The Bastardz, Lady Miss Helena nastupa kao solistica klasične i jazz glazbe, s obzirom da je diplomirala solo pjevanje na klasičnoj akademiji u Grazu, a Jex svira sa nekoliko uspješnih nizozemskih jazz/acid jazz sastava, s kojima je nastupao po čitavom svijetu. Također je nastupao i kao solist na koncertima sa Big Bandom Hrvatske radio televizije.

## Diskografija
* 1995. - *[[Your love]]* (Aquarius Records, EP)
* 1996. - *[[C’est Universal]]* (Croatia Records)
* 1998. - *[[The Groove Resistance]] (Croatia Records)
* 2000. - *Muzika Ljubavi* (Croatia Records)
* 2003. - *Chronological* (Memphis)
* 2003. - *The Bastardz Go Jazzy Live (Memphis)

## Izvori

* Službene stranice sastava uz
Guido Mineo

**Guido Mineo** (Motovun) je hrvatski glazbeni producent, snimatelji i gitarist.

Glazbenu karijeru godinama je gradio u inozemstvu (Njemačka, Velika Britanija). Kao studijski djelatnik surađivao je s brojnim poznatim sastavima i autorima. Na hrvatskoj rock sceni pojavljuje se početkom Domovinskog rata s domoljubnom skladbom "We're Gonna Be Free", koju je u duetu otpjevao s Josipom Lisac. U svom rodnom gradu Motovunu otvara privatni tonski studio te surađuje s brojnim hrvatskim sastavima i glazbenicima poput Vladimira Kočiša - Zeca Tonija Cetinskog, Radojke Šverko, Olivera Dragojevića, sastava Maxmett te na raznim kompilacijama.

Samostalni album pod nazivom *[[Mineo]]* objavio je 1993. godine u izdanju Croatie Records. Album sadrži njegova djela nastala nakon povratka u Hrvatsku. Nakon objavljivanja albuma slijede brojni nastupi na TV-u i uživo koncerti koji su u ono vrijeme najčešće bili humanitarnog karaktera.

Dobitnik je diskografske nagrade Porin koju je 1996. godine osvojio u kategoriji skladba godine, ("23. prosinca" ).

## Diskografija
* 1993. - *[[Mineo]]* (Croatia Records)

## Literatura
* Koraljko Pasarić, "MALA enciklopedija hrvatske pop i rock glazbe", Nema problema, Rijeka, 1994. godine, str. 131,
Vjekoslav Šutej

**Vjekoslav Šutej** (Rijeka 31. srpnja 1951. - Zagreb, 2. prosinca 2009.), međunarodno poznati hrvatski dirigent.

## Biografija

Zahvaljujući roditeljima koji su pjevali u Hrvatskom narodnom kazalištu, proveo je skoro cijelo djetinstvo u glazbenom okruženju. Studirao je u klasi Igora Gjadrova na Muzičkoj akademiji u Zagrebu. Poslijediplomski studij je završio u Rimu kod Franca Ferrarea.

Bio je šef dirigent Zagrebačke filharmonije, umjetnički ravnatelj Dubrovačkih ljetnih igara i redoviti profesor na Muzičkoj akademiji u Zagrebu. Bio je umjetnički ravnatelj i glavni dirigent Hrvatskog narodnog kazališta u Splitu od 1984. do 1989.

Međunarodnu karijeru počeo je na Hollybush festivalu u New Jerseyu, čiji je umjetnički direktor bio 1989. - 1994. Od 1990. do 1993. bio je glazbeni direktor kazališta La Fenice u Veneciji. U Španjolskoj je Šutej poznat kao akademik i član Kraljevske akademije lijepih umjetnosti. Osnovao je Kraljevski simfonijski orkestar Seville te bio njegov umjetnički direktor i glavni dirigent od 1990. do 1996.

Od 1992. do 1997. bio je umjetnički direktor Houston Grand Opere. Nastupao je kao gostujući dirigent u mnogim opernim kućama širom svijeta.

Dobitnikom je priznanja Ordena grada Beča i Nagrade grada Zagreba, a počasni je član Real Academia de Belles Artes kao i počasni građanin Seville.

Umro je 2009. godine, nakon duge i teške borbe protiv leukemije.

## Vanjske veze
* Službene stranice 
* GK - razgovor s maestrom Šutejom 
* Vjesnik online 
* Dobrotvorni koncert Zagrebačke filharmonije
Naši dani

***Naši dani*** prvi je LP album zagrebačkog rock sastava Grupa 220, koji izlazi u studenome 1968.g. Album je prvo autorsko izdanje tog formata na prostoru bivše Jugoslavije. Materijal snimaju u studenome 1968.g uoči samo Mlinarčevog odlaska u Rijeku na odsluženje vojnog roka. Na ploči se nalazi dvanaest skladbi od kojih tri potpisuje Vojko Sabolović, jednu skladaju Mlinarec i Živković zajedno, a ostale piše Mlinarec sam. Sabolović se bavio laganim ljubavnim temama dok je Mlinarec radio na složenijim formama, što je bilo u skladu sa tadašnjim vremenom. Album objavljuje diskografska kuća "Jugoton", dok je Mlinarec bio na odsluženju vojnoga roka, a u to vrijeme dolazi i do prvih nesuglasica među članovima sastava. Mlinarec za vrijeme služenja vojnog roka donosi odluku da se po povratku profesionalno posveti glazbi ali i da pokuša izbjeći sve negativne predznake koje mu donosi popularnost. U to vrijeme *Grupa 220* se polako počinje razilaziti. U svibnju 1969.g. Branimir Živković odlazi u sastav "Zlatni akordi", a njega mijenja Davor Štern (bivši član "Zlatnih akorda"). Nakon toga iz sastava odlazi Vojko Sabolović koji započinje solo pjevačku karijeru, a 1971. svira gitaru u sastavu "Pro Arte". Početkom 1970. Vojislav Mišo Tatalović odlazi na odsluženje roka i tada sastav prestaje sa radom.

## Popis pjesama
# "Novi dani uz stare brige" (D.Mlinarec - D.Mlinarec - B.Živković)
# "Svijet je pun ljubavi" (Vojko Sabolović - V.Sabolović - B.Živković)
# "Ljubav je njegov svijet" (D.Mlinarec - D.Mlinarec - Branimir Živković)
# "Nekad smo se voljeli" (V.Sabolović - V.Sabolovic - B.Živković)
# "Negdje postoji netko" (D.Mlinarec - D.Mlinarec - B.Živković)
# "Baš me briga" (D.Mlinarec - D.Mlinarec - B.Živković)
# "Nešto malih stvari" (D.Mlinarec - D.Mlinarec - B.Živković)# 
# "Tuga nek ode iz tvog svijeta" (D.Mlinarec - D.Mlinarec - B.Živković)
# "Sjeti se onih dana (V.Sabolović - V.Sabolović - B.Živković)
# "Besciljni dani" (D.Mlinarec - D.Mlinarec - B.Živković)
# "Starac" (D.Mlinarec - D.Mlinarec - B.Živković)
# "Naši dani" (B.Živković - D.Mlinarec - B.Živković)

## Reference

## Vanjske veze
* Diskografija Grupe 220
Slike (album)

***Slike*** drugi je LP album zagrebačkog rock sastava Grupa 220, koji izlazi 1975.g. Album snimaju tijekom listopada i studenoga 1974.g., u studiju "Akademik", Ljubljana. Kao gost na albumu u ulozi vokala nastupa Janez Bončina u skladbi "Zlatna Vrata". Materijal predstavlja blago razočaranje u odnosu na njihovu koncertnu eksplozivnost, a jedan dio te atmosfera zabilježili su u skladbama "Čovjek-bubanj" i "Marija". LP sadrži sedam skladbi i objavljuje ga diskografska kuća "Suzy".

## Popis pjesama
#### A-strana
# "Slike" (4:57)
#* Tekst - Nenad Zubak
# "Bijeg" (5:10)
#* Tekst - Nenad Zubak , Ivan Stančić
# "Zlatna Vrata" (7:10)
#* Gitara - Davor Rodik
#* Vokal - Janez Bončina
#* Tekst - Husein Hasanefendić

#### B-strana
# "Kraljica" (4:22)
#* Tekst - Husein Hasanefendić
# "Nostalgija" (4:44)
#* Gitara - Davor Rodik
#* Tekst - Jurica Pađen
# "Marija" (4:07)
#* Gitara - Davor Rodik
#* Tekst - Nenad Zubak , Ivan Stančić
# "Čovjek-Bubanj" (5:03)
#* Vokal - Piko Stančić
#* Tekst - Husein Hasanefendić

## Izvođači
* Nenad Zubak - bas gitara, vokal
* Ivan Stančić - bubnjevi
* Husein Hasanefendić - gitara, vokal
* Jurica Pađen - prva gitara

### Produkcija
* Producent - Vladimir Mihaljek Miha
* Projekcija - Miro Bevc
* Fotografija - Danilo Dučak , Ljubo Trifunović , Zvonimir Atletić - Atlas
* Dizajn - Rajko Šimunović

## Vanjske veze
* Diskografija Grupe 220
Originali 67/68

***Originali 67/68*** prvi je kompilacijski album zagrebačkog rock sastava Grupa 220, koji izlazi 1975.g. Koncertom u Vrbiku, koji je održan 21. veljače 1987.g, obilježeno je dvadeset godina od osnivanja sastava *Grupa 220*. Povodom toga diskografska kuća Jugoton objavljuje kompilacijski album *Originali 67/68*, na kojemu se nalaze najveći hitovi iz vremena dok je sa njima svirao Drago Mlinarec.

## Popis pjesama
#### A-strana
# "Osmijeh" (2:54)
# "Uvijek kad ostanem sam" (2:14)
# "Dobro došla, draga" (2:19)
# "Zaboravite što sam vam rekao" (3:24)
#* Tekst - Zvonimir Majdak
#* Glazba - Alfi Kabiljo
# "Sreća" (2:05)
# "Večer na Robleku" (2:51)
#* Aranžer - Pero Gotovac
#* Tekst - V.S. Avsenik
# "Prolazi Jesen" (3:28)

#### B-strana
# "Grad" (3:32)
# "Ljubav je kao cvijet" (3:58)
# "Kamo vodi sve to" (2:10)
#* Aranžer - Brane Živković
#* Tekst - Ivica Krajač
# "Razgovaram s morem" (2:57)
#* Aranžer - Stipica Kalogjera
#* Vokal - Drago Mlinarec
#* Vokal, Tekst - Arsen Dedić
# "Plavi svijet" (1:55)
#* Vokal, Tekst - Vojko Sabolović
# To već i vrapci fućkaju (1:20)
#* Tekst - Alfi Kabiljo
# "Kad bih bio Petar Pan" (2:27)

## Izvođači
* Mišo Tatalović - bas gitara
* Ranko Balen - bubnjevi
* Drago Mlinarec - gitara, usna harmonika, vokal
* Vojko Sabolović - gitara, vokal
* Brane Živković - pianino, orgulje

### Produkcija
* Aranžer - Alfi Kabiljo
* Dizajn - Željko Lordanić
* Snimatelj - Nikola Jovanović (skladbe: A1 u A3, A5 u B2, B6, B7), Radan Bosner (skladbe: A4, B3 u B5), Srećko Orlić (tracks: A4, B3 u B5)
* Tekst - Drago Mlinarec (skladbe: A1, A3, A5, A7, B2, B7)

:Skladbe na kompilaciji su snimljene u vremenu 1967.-1968.
* A1, A2, A6 and B1 snimljene u studiju "Jugoton", u ožujku 1967.
* A4 snimljena u studiju "RTV Zagreb" u svibnju 1967.
* A3, A5, B2, B6 and B7 snimljene u studiju "Jugoton" u prosincu 1967.
* B3 snimljena u studiju "RTV Zagreb" u ožujku 1968.
* B4 i B5 snimljena u studiju "RTV Zagreb" svibnju 1968.
* A7 snimljena u studiju "Jugoton" u listopadu 1968.
* A2, A3 i B2 iz filma "Tri Sata Za Ljubav"
* B1 iz filma "Protest"
* B3 sa festivala "Zagreb 1968"
* B4 sa festivala "Split 1968"

## Vanjske veze
* Diskografija Grupe 220